Megnyílt az állatgyógyászati készítmény nagykereskedők antibiotikumforgalmazási jelentési felülete

A nagykereskedők 2024. március 1-ig adhatják le éves jelentésüket az antibiotikum-hatóanyagú állatgyógyászati készítmények forgalmazásáról. Az adatszolgáltatás a Nemzeti Élelmiszerlánc-biztonsági Hivatal (Nébih) Ügyfélprofil Rendszerén keresztül valósítható meg. Újdonság a rendszerben a „nullás jelentés” funkció.

A nagykereskedők számára is elérhetővé vált a Nébih Ügyfélprofil Rendszerében az antibiotikum-hatóanyagú állatgyógyászati készítmények forgalmazásáról készített éves jelentés rögzítőfelülete. Az érintett vállalkozások március 1-ig nyújthatják be a tavalyi évre vonatkozó összefoglalójukat.Idén először lehetőség nyílik úgynevezett „nullás jelentés” beadására azoknak a nagykereskedőknek, akik 2023-ban nem forgalmaztak antibiotikum-tartalmú, állatgyógyászati készítményt.

A felület használatát segítő útmutató a Nébih Állatgyógyászati termékek aloldaláról tölthető le.

A forgalmazás bejelentéséhez kapcsolódó részletes ügykatalógus-leírás elérhető a Nébih Ügyfélprofil Rendszerében.

Sajtókapcsolat:

* +36 70 436 0384
* nebih@nebih.gov.hu

Eredeti tartalom: Nemzeti Élelmiszerlánc-biztonsági Hivatal

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/10289/megnyilt-az-allatgyogyaszati-keszitmeny-nagykereskedok-antibiotikumforgalmazasi-jelentesi-felulete/